FANCD2

**Protein grupe D2 Fanconijeve anemije** jest protein koji je kod ljudi kodiran genom **FANCD2** sa hromosoma 3. Komplementacijska grupa Fancobijeve anemije (FANC) uključuje FANCA, FANCB, FANCC, FANCD1 (takođerzvana BRCA2), FANCD2 (ovaj gen) , FANCE, FANCF, FANCG, FANCI , FANCJ, FANCL, FANCM, FANCN i FANCO.

## Aminokiselinska sekvenca
Dužina polipeptidnog lanca je  1.451 aminokiselina, a molekulska težina  164.128 Da.  Jezgarni kompleks FA monoubikvitinira nizvodno cilja na FANCD2 i FANCI.   ATM aktivira (fosforilira) CHEK2 i FANCD2 CHEK2 fosforilira BRCA1.   Ubikvitinirani kompleksi FANCD2 djeluju sa BRCA1 i RAD51,  PALB2 protein djeluje kao čvorište, spajajući BRCA1, BRCA2 i RAD51 na mjestu prekida dvolančane DNK, a također se vezuje za RAD51C, člana RAD51 paraloga kompleksa RAD51B-RAD51C-RAD51D-XRCC2 (BCDX2). BCDX2 kompleks je odgovoran za regrutaciju RAD51 ili stabilizaciju na mjestima oštećenja. RAD51 ima glavnu ulogu u homolognorekombinacijskoj popravci DNK tokom popravke dvostrukog lanca. U ovom procesu, odvija se razmjena lanaca DNK zavisna od ATP-a u kojoj jedan lanac napada lančiće uparene bazama homolognih molekula DNK. RAD51 je uključen u potragu za homologijom i fazama uparivanja lanaca u procesu.]]

Fanconijeva anemija je poremećaj s recesivnim mendelovskim obrascem nasljeđivanja koji karakterizira hromosomska nestabilnost, preosjetljivost na agense za umrežavanje DNK, povećana hromosomski lomovi, i neispravan popravak DNK. Članovi komplementacijske grupe za Fanconijevu anemiju ne dijele sličnost sekvenci; oni su povezani svojim sklapanjem u zajednički jedarni proteinski kompleks. Ovaj gen kodira protein za komplementacijsku grupu D2. Ovaj protein je monoubikvitiniran kao odgovor na oštećenje DNK, što rezultira njegovom lokalizacijom u jedarnim žarištima s drugim proteinima (BRCA1 i BRCA2) uključenim u homologno usmjereni popravak DNK (vidi sliku). Jedarni kompleks koji sadrži FANCA, (komplementacijskU grupu A Fanconijeve anemije), FANCB, FANCC, FANCE, FANCF, FANCL i FANCG proteini su potrebni za aktivaciju proteina FANCD2 u monoubikvitiniranu izoformu.

Monoubikvinacija FANCD2 je neophodna za popravku međulančanih umrežavanja DNK i spaja protein na DNK zajedno sa njegovim partnerskim proteinom FANCI. Monoubikvitinirani kompleks FANCD2:FANCI prekriva DNK u sekvenci nalik na filamente, potencijalno kao način zaštite DNK povezane sa zastojem u replikaciji.

Monoubikvitinacija je takođe potrebna za interakciju sa nukleazom FAN1. FAN1 regrutovanje i njegova posljedična aktivnost ograničavaju progresiju replikacijske viljuške DNK i sprječavaju pojavu abnormalnosti hromosoma kada se zaustavi replikacija DNK.

## Neplodnost
Ljudi s nedostatkom FANCD pokazuju hipogonadizam, mušku neplodnost, oštećenu spermatogenezu i smanjenu plodnost žena. Slično, miševi s nedostatkom FANCD2 pokazuju hipogonadizam, smanjenu plodnost i poremećenu gametogenezu.

Kod nemutantnog miša, FANCD2 je eksprimiran u spermatogonijama, preleptotenskim spermatocitima i u spermatocitima u fazi leptotena, zigotena i ranog pahitena mejoze.  U sinaptonemskom kompleksu mejotskih hromosoma, aktivirani FANCD2 protein kolokalizira se sa BRCA1 (protein osjetljivosti na rak dojke).  Aktivirani protein FANCD2 može normalno funkcionirati prije početka mejotičke rekombinacije, možda da pripremi hromosome za sinapsu ili da reguliše naknadne događaje rekombinacije.

### Kancer
FANCD2 mutantni miševi imaju značajno povećanu učestalost tumora, uključujući adenome jajnika, želuca i jetre, kao i hepatoćelijske karcinome, karcinome pluća, jajnika i dojke.

Monoubikvitinacija FANCD2 je također potencijalna terapijska meta u liječenju raka.

## Interakcije 
Pokazalo se da FANCD2 u interakciji sa:

* FANCI
* Ataxia telangiectasia mutated,
* BARD1,
* BRCA1.
* HTATIP, i
* MEN1.

## Reference 
## Dopunska literatura 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vanjski linkovi
Kategorija:Geni na hromosomu 3
Kategorija:Ljudski proteini
Kategorija:Proteomika